CAN 
FENYW“RWYN, 


Fenyw fwyn, gwrando gwyn 
Dyn sy'n curio er dy fwyn ; 
Mae i mi ddirfawr gri, 

Ddydd a nos o d' achos di — 
Wylo'r dw'r yn ail i'r don ; 

O gwel fy mriwiau dan fy mron : 
Nid oes arall feddyg imi 

Ond tydi, lili lon: 

Dy lon bryd, blodai'r byd, 

Sydd o hyd i'm pruddhau : 
Cofio'th lendid hyfryd di 

Wna i mi fawr drymhau, 

'Rwyf fel un mewn carchar caeth, 
Drwy fy oes yn dyoddef aeth ; 
Ac oblegid saethau Ciwpid, 
Darfu'r gwrid, cofid gwaeth. 


Derbyn di, wych ei bri, 
Hyn o anerch genyffi: 
Mae fel sel fy mod gwel,, 
Yn dy garu yn ddi gel: 
Dengys it fy mod yn brudd 
O dy gariad nos a dydd : 
Dwys och'neidion a gwasgfeuon, 

Trwm yw son, i mi sydd :— 

Ac er bod îs y rhôd 

Rhai a'u clod fel tydi, 

Eto ti yw'r unig ferch ER. a 
Aeth a'm serch rymus i; 

Ac am hyny, 'r deg ei llun, 

Dyro'n awr, i druan un 

Air o gysur, gwel fy llafur, 

Llaesa'm cur, fwynbur fun, 


Rheswm sydd, nos a dydd, 
Au fy nwyn o'r rhwyd yn rhydd :—, 
Caru bun deg ei llun, | 
'Rwyt yn fwy na Ohrist ei hun ; 
Uofia gywir eiriau Duw, 
'Rhai sy'n d'weud am bob dyn byw, 
Mai fel blodau neu wyrdd-lysiau 
Yw eu clau degwch, clyw. 
Aros, O! dyro dro 
Tua bro mynwent brudd,— 
Gweli yno feddau breg t 
Rhai fu deg; yn eu dydd ! 
Yn ddiameu yma rhydd 
Rhywun d' eulun di ryw ddydd : 
Er maint arni a ryfeddu, 
Uoíia di, felly fydd.” . 
Ond er hyn, gruddiau gwyn, 
Hyn o hyd a'm deil yn dyn; 
Trechach yw anian fyw 
Na dysgeidiaeth o bob rhyw : a 

Gwared fi o'm cledu clau, 
Gwrando'm cwynion heb nacâu, 
Gwella'm dyfnion faith archollion, 
Dan fy mron, feinir fau ; 

Ond pa fri yw i ti 

Fy mod i yma'n dwyn 

Rhyw hiraethog; lidiog loes, 

Ar hyd ?P oes, er dy fwyn * 
Tyrd i wella'm briwiau hyn,— 
Oni ddeui, dos a phryn 

Arch ac amdo, er fy nghuddio 
O dan glo yn mhridd y glyn. 


Ynfyd wyf oddef clwyf, 
Drwy ryw ffol anianol nwyf ; 
A byw cy'd yn y byd, 
ÏI ryfeddu'th wyneb-pryd. 
O! y drych a welaf draw 
Ar dy degwch, pan y daw 
I gael arno bridd-glai oernych, 
Yn y rhych, efo'r rhaw ! 
Yna'r gwrid oedd mor brid, 
Gwywa i gyd dan y gwys; 
Cleidir byddar daear den 
Dyn dy ben dan ei bwys; 
Yna'r gruddiau goleu, gwiw, 
Wnaeth fy nhirion fron yn friw, 
A ddaw'n delpyn oer, heb ronyn 
O dy lun na dy liw. 


IEUAN GLAN GEIRIONYDD. 














Xx 
MILWR IEUANGC IDD 
EI GARIAD. 


GN a 


Anwylyd dere i'r glas lwyn,—fy nghariad wiw, 
Rhodiwn hyd y llwybrau mwyn,—fy nghariad wiw, 
Lle mae'r rhrosyn coch mor gu 

Yn gwyllt darddu ar bob tu, 

Y'mhell o dref a'i phrysur lu,—fy nghariad wiw. 


Ni awn heibio'r bwthyn gwyn,—fy nghariad wiw, 

Sydd yn gwenu'n ngodreu'r llyn.—fy nghariad wiw, 

Lle cawn wrandaw rhuad certh 

Y pistyll dros y mynydd serth, a 
A chynghanedd fwyn y berth,—fy nghariad wiw. 


Ac i'r deildy ir yr awn,—fy nghariad wiw, 

Lle cawn adrodd calon lawn,—fy nghariad wiw, 
Ceincia'r adar fry'n ddigwyn, 

Oedfa gawn o gwmni mwyn, 

Plethwn goron blodau'r llwyn,—fy nghariad wiw. 


Ond ffarwelio raid, oer friw,—fy nghariad wiw, 

Gadael dy gwmniaeth wiw,-—fy nghariad wiw, 

Canu'n iach a glanau'r llyn, 

Y ddol, a'r bwth, a godrau'r bryn, 

Lle y crwydrem ni cyn hyn,— fy nghariad wiw. k 


Tynged arw sydd i'm bron,—fy nghariad wiw, 
Hollti, braidd, mae'm calon hon !—-fy nghariad wiw, 
Cyn i'r weddus wawr ddeffroi 

Y fory, rhaid i'm ffarwel roi, 

Ac o'm cartref anwyl droi,—fy nghariad wiw, 


Pan fwy'n mhell mewn estron wlad,—fy nghariad wìw, 
Ac os cwympaf yn y gad,—fy nghariad wiw, 

'Wnei di, Gwen, anwylgu fwyn, 

Wylo deigryn er fy mwyn. 

Ac er cof gyfodi cwyn.—fy nghariad wiw. 
GwENFFRWD, 


